ภาคประชาสังคม 546 คนออกแถลงการณ์ยัน 10 ข้อเสนอของน.ศ.ไม่ผิดกม. ร้องรบ.เปิดพื้นที่ให้ทุกฝ่าย
ภาคประชาสังคมออกแถลงการณ์ยัน 10 ข้อเสนอของน.ศ.ไม่มีข้อใดก้าวล่วง-จาบจ้วงสถาบันกษัตริย์ เรียกร้องทุกฝ่ายยอมรับความเห็นต่าง รัฐต้องไม่คุกคามประชาชนหรือใช้วิธีนอกกฎหมาย และเปิดพื้นที่แลกเปลี่ยนให้แต่ละฝ่ายอย่างเท่าเทียม14 ส.ค. 2563 วานนี้ (13 ส.ค.) คนทำงานภาคประชาสังคมและประชาชนทั่วไปทั้งหมด 546 คน ร่วมลงชื่อในแถลงการณ์ต่อการปราศรัยของผู้ชุมนุม #ธรรมศาสตร์จะไม่ทน โดยระบุว่า ทางกลุ่มได้พิจารณาข้อเสนอ 10 ข้อของกลุ่มผู้ชุมนุมโดยละเอียดแล้ว เห็นว่าไม่มีข้อเสนอใดที่ถือเป็นการก้าวล่วงหรือจาบจ้วงสถาบันกษัตริย์ ในทางตรงข้าม ข้อเสนอเหล่านั้นต้องการธำรงไว้ซึ่งสถาบันกษัตริย์สมัยใหม่ในระบอบประชาธิปไตยโดยมีพระมหากษัตริย์ทรงเป็นประมุข ดังนานาอารยะประเทศสังคมไทยจึงควรถือโอกาสนี้พินิจพิจารณาข้อเสนอดังกล่าวอย่างถ่องแท้ และขบคิดแลกเปลี่ยนจากมุมมองและความเข้าใจของหลายฝ่าย โดยรับฟังเหตุผลของทุกฝ่ายอย่างตั้งใจ และตระหนักว่าการเปิดพื้นที่เท่านั้นที่จะนำไปสู่การเปลี่ยนแปลงเชิงบวก ขณะที่การปิดกั้นไม่ได้แก้ปัญหาแต่อย่างใด รังแต่จะทำให้พื้นที่การพูดคุยอย่างอารยะในสังคมไทยหมดไป แถลงการณ์ระบุแถลงการณ์ยังระบุข้อเรียกร้องว่า(1) รัฐบาลและทุกพรรคการเมืองจะต้องยอมรับว่าความคิดเห็นอันแตกต่างหลากหลายนั้นเป็นรากฐานของสังคมประชาธิปไตย(2) รัฐบาลจะต้องไม่ดำเนินคดีหรือใช้วิธีการนอกกฎหมายคุกคามผู้ที่เสนอให้ปฏิรูปสถาบันกษัตริย์หรือใช้สิทธิตามรัฐธรรมนูญประท้วงรัฐบาลในทุกพื้นที่ ดังเช่นกรณีที่มีเจ้าหน้าที่ทหารข่มขู่คุกคามผู้ออกมาประท้วงในสามจังหวัดชายแดนภาคใต้(3) รัฐบาลจะต้องเปิดพื้นที่ให้แก่การพูดคุยประเด็นต่างๆ ที่มีความแหลมคมอย่างมีอารยะ และให้ความเท่าเทียมต่อทุกฝ่ายที่มีความเห็นแตกต่างกัน เพื่อนำไปสู่ข้อเสนอในการขับเคลื่อนสังคมไทยไปสู่ประชาธิปไตยที่ยั่งยืน(4) กองทัพจะต้องไม่ริดรอนอำนาจประชาชนด้วยการทำรัฐประหารหรือใช้ความรุนแรงใดๆโดยขณะนี้ยังเปิดให้ประชาชนสามารถร่วมลงชื่อในแถลงการณ์นี้ได้ที่ถ้าเสรีภาพจะมีความหมายอะไรอยู่บ้างเสรีภาพคือสิทธิที่จะบอกกับผู้คนในสิ่งที่พวกเขาไม่อยากได้ยินจอร์จ ออร์เวลล์ผู้เขียนนิยาย Animal FarmBurmese Days และ 1984จากกรณีที่เมื่อวันที่ 10 สิงหาคม 2563 กลุ่ม #ธรรมศาสตร์และการชุมนุม ได้จัดชุมนุมที่ลานพญานาค มหาวิทยาลัยธรรมศาสตร์ ศูนย์รังสิต มีผู้เข้าร่วมราว 5000 คน โดยในช่วงหนึ่งของการชุมนุมได้มีการอภิปรายถึงบทบาทของสถาบันกษัตริย์ในสังคมไทย และได้แถลง 10 ข้อเสนอเพื่อปฏิรูปสถาบันกษัตริย์ ซึ่งการอภิปรายถึงบทบาทของสถาบันกษัตริย์อย่างเปิดเผยดังกล่าวอาจเป็นเรื่องที่สังคมไทยในช่วงไม่กี่สิบปีนี้ไม่คุ้นเคยนัก เนื่องจากการปลูกฝังทางวัฒนธรรมและความหวาดกลัวที่ฝังรากลึก เช่น ผ่านการใช้กฎหมายอาญามาตรา 112 ที่มีบทลงโทษ จำคุกสูงสุดถึง 15 ปีกลุ่มผู้มีรายชื่อท้ายแถลงการณ์นี้ได้พิจารณาข้อเสนอ 10 ข้อของกลุ่มผู้ชุมนุมโดยละเอียดแล้ว เห็นว่าไม่มีข้อเสนอใดที่ถือเป็นการก้าวล่วงหรือจาบจ้วงสถาบันกษัตริย์ ในทางตรงข้าม ข้อเสนอเหล่านั้นต้องการธำรงไว้ซึ่งสถาบันกษัตริย์สมัยใหม่ในระบอบประชาธิปไตยโดยมีพระมหากษัตริย์ทรงเป็นประมุข ดังนานาอารยะประเทศทว่าหลังการปราศรัยในวันที่ 10 สิงหาคม 2563 พรรคการเมืองหลายพรรคและมหาวิทยาลัยธรรมศาสตร์ ได้กล่าวหากลุ่มผู้ชุมนุม #ธรรมศาสตร์จะไม่ทน ว่าใช้ถ้อยคำจาบจ้วงและก้าวล่วงสถาบันกษัตริย์ แต่หากอ่าน ฟัง และมองด้วยใจเป็นธรรมแล้ว ข้อเสนอทั้ง 10 ข้อไม่ได้เกินเลยกรอบกฎหมายแต่อย่างใด อีกทั้งยังเปิดพื้นที่ให้มีการถกเถียงพูดคุยอย่างจริงจังอย่างไม่เคยปรากฏ มาก่อนในสังคมไทย จึงกล่าวได้ว่าข้อเสนอทั้ง 10 ข้อของผู้ชุมนุมเป็นการเสนอให้สถาบันกษัตริย์ยังคงมีสถานะเป็นที่เคารพสักการะในสังคมประชาธิปไตยสมัยใหม่ได้อย่างไร้ข้อกังขายิ่งไปกว่านั้น เสรีภาพในการแสดงความคิดเห็นยังเป็นเสรีภาพที่ได้รับการรับรองโดยรัฐธรรมนูญฉบับปัจจุบัน ซึ่งได้รับการรับรองโดยกติกาสากล ว่าด้วยสิทธิพลเมืองและสิทธิทางการเมือง ซึ่งประเทศไทยได้ให้สัตยาบันเข้าเป็นรัฐภาคีตั้งแต่วันที่ 29 ตุลาคม 2539 ซึ่งเท่ากับว่ารัฐไทยได้ยอมรับข้อผูกพันว่าด้วยเสรีภาพในการแสดงออกตามหลักสิทธิมนุษยชนสากลแล้วสังคมไทยจึงควรถือโอกาสนี้พินิจพิจารณาข้อเสนอดังกล่าวอย่างถ่องแท้ และขบคิดแลกเปลี่ยนจากมุมมองและความเข้าใจของหลายฝ่าย โดยรับฟังเหตุผลของทุกฝ่ายอย่างตั้งใจ และตระหนักว่าการเปิดพื้นที่เท่านั้นที่จะนำไปสู่การเปลี่ยนแปลงเชิงบวก ขณะที่การปิดกั้นไม่ได้แก้ปัญหาแต่อย่างใด รังแต่จะทำให้พื้นที่การพูดคุยอย่างอารยะในสังคมไทยหมดไปแน่นอนว่าเราทุกคนคงไม่สามารถเห็นพ้องต้องกันทั้งหมดได้ แต่การเปิดพื้นที่พูดคุยอย่างเท่าเทียมจะช่วยให้สังคมไทยสามารถความเข้าใจซึ่งกันและกันมากขึ้น และพร้อมจะก้าวเดินสู่อนาคตที่การแลกเปลี่ยนเห็นต่างกลายเป็นบรรทัดฐานของสังคมประชาธิปไตยดังที่เราใฝ่ฝันผู้มีชื่อตามรายนามด้านล่างนี้จึงขอเรียกร้องดังนี้(1) รัฐบาลและทุกพรรคการเมืองจะต้องยอมรับว่าความคิดเห็นอันแตกต่างหลากหลายนั้นเป็นรากฐานของสังคมประชาธิปไตย(2) รัฐบาลจะต้องไม่ดำเนินคดีหรือใช้วิธีการนอกกฎหมายคุกคามผู้ที่เสนอให้ปฏิรูปสถาบันกษัตริย์หรือใช้สิทธิตามรัฐธรรมนูญประท้วงรัฐบาลในทุกพื้นที่ ดังเช่นกรณีที่มีเจ้าหน้าที่ทหารข่มขู่คุกคามผู้ออกมาประท้วงในสามจังหวัดชายแดนภาคใต้(3) รัฐบาลจะต้องเปิดพื้นที่ให้แก่การพูดคุยประเด็นต่างๆ ที่มีความแหลมคมอย่างมีอารยะ และให้ความเท่าเทียมต่อทุกฝ่ายที่มีความเห็นแตกต่างกัน เพื่อนำไปสู่ข้อเสนอในการขับเคลื่อนสังคมไทยไปสู่ประชาธิปไตยที่ยั่งยืน(4) กองทัพจะต้องไม่ริดรอนอำนาจประชาชนด้วยการทำรัฐประหารหรือใช้ความรุนแรงใดๆรายชื่อ
ภาคประชาสังคมออกแถลงการณ์ยัน 10 ข้อเสนอของน.ศ.ไม่มีข้อใดก้าวล่วง-จาบจ้วงสถาบันกษัตริย์ เรียกร้องทุกฝ่ายยอมรับความเห็นต่าง รัฐต้องไม่คุกคามประชาชนหรือใช้วิธีนอกกฎหมาย
ภาคประชาสังคม,แถลงการณ์,10 ข้อเรียกร้องของนักศึกษา,การปฏิรูปสถาบันพระมหากษัตริย์